**880627402618**

**САРСЕНОВА Мадина Нургалиевна,**

**№127 жалпы орта білім беретін мектебінің тарих пәні мұғалімі.**

**ЕРТАЕВ Ғани,**

**№127 жалпы орта білім беретін мектебінің география пәні мұғалімі.**

**Шымкент қаласы**

## Ұлтының ұлы перзенті

**Қаныш Имантайұлы Сәтбаев** (12 сәуір 1899 жылы, Баянауыл ауданы, Павлодар облысы-31 қаңтар, 1964 жылы, Мәскеу) – геолог ғалым, минерология ғылымдарының докторы, профессор, академик.
Қазақ КСР Ғылым академиясын ұйымдастырушы және оның тұңғыш президенті, Қазақ КСР академиясының академигі, Кеңес Одағының және Қазақстанның металлогения мектебінің негізін қалаушы, Қазақтан шыққан тұңғыш академик.

Бір ерекшелігі – Қаныш Сәтбаев геологиядан бөлек, мәдениет пен тарих саласына сіңірген еңбегі ерен. Мәселен, ол Ұлытау жеріндегі тарихи, мәдени, археологиялық ескерткіштерді зерттеп, көптеген этнографиялық жәдігерлерді жинақтап, «Жезқазған ауданындағы көне заман ескерткіштері» атты еңбек жазған. Ол еңбекте Ұлытау өңірінің металлургия орталығы ғана емес, қазақ халқының саяси орталығы болғандығы да дәлелденген.

Осы жылы Қазақтан шыққан тұңғыш академик, даңқты геолог-ғалым, минерология ғылымдарының докторы, профессор Қаныш Имантайұлы Сәтбаевтың туғанына 125 жыл толып отыр. Осы орайда, жас ұрпаққа өнеге болсын деп, қазақ халқының тұңғыш академигі атанған азаматтың өмірі, ел үшін еткен еңбегі мен оның құрметіне арналған мектебімізде дарынды оқушылар арасында **"Ұлтының ұлы перзенті"** атты TEDx жобасын ұйымдастырдық. Жоба мақсаты -тарихи тұлғаныңың қызметін әлемдік және Отандық тарих контекстінде талдау және баға беру. **Оқушының бойында дәлелді сөйлеп, пікірін дәйекті қорғай білу, ой-өрісін кеңейту арқылы оқушының бойында саналы тұлға ретінде дамуына үлес қосу.**